કોફી શોપની ગ્લાસ વોલ પર પાણીનાં બુંદ છવાયેલાં હતાં. બેલ્જિયમથી આયાત કરેલો એ ગ્લાસ અત્યારે કોઈ ટીનએજ છોકરી બાથ લઈને બહાર નીકળી હોય એવો લાગી રહ્યો હતો. બહાર ઝરમર મલ્હાર વરસી રહ્યો હતો અને અંદર મ્યુઝિક. સ્પીકર્સમાંથી એકદમ સ્લો વોલ્યુમમાં જસ્ટીન બિબરનું સોંગ છલકાઈ રહ્યું હતું. જેટ એરવેઝની ઝડપે ફોરવર્ડ થતા જતા અમદાવાદના યંગસ્ટર્સ પોતપોતાના સ્પાઉસ સાથે કોફી વિથ કીસનો એન્જોય માણી રહ્યાં હતાં.